
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 544712/536 (1) 


Εξαίρεση προσωπικού των κλάδων ΠΕ2 και ΤΕ3 από της διαδικασίας 
πρόσληψης του Ν. 1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Α.Ν. 1656/50 περί συστάσεως του ΕΟΤ, όπως 
κυρώθηκε, τροποποιήθηκε και συμπληρώθηκε μεταγενέστερα. 

2. Το Π.Δ. 884/76 περί κανονισμού διαρθρώσεως των Υπηρεσιών 
και Καταστάσεως του προσωπικού του ΕΟΤ, όπως ισχύει σήμερα. 

3. Τις διατάξεις του Ν. 1558/85 (άρθρο 24) περί υπαγωγής του 
ΕΟΤ στην εποπτεία του Υπουργείου Εθνικής Οικονομίας. 

4. Την Υ.587/23.6.88 απόφαση του Πρωθυπουργού «καθορισμός 
αρμοδιοτήτων του Αναπληρωτή Υπουργού Εθνικής Οικονομίας» (ΦΕΚ 
441/Β-/24.6.88). 

5. Την 618/25.10.88 πράξη του Υπουργού Προεδρίας της Κυβέρ¬ 
νησης «έγκριση πλήρωσης θέσεων Τεχνικού Προσωπικού του ΕΟΤ», η 
οποία τροποποιήθηκε με την 665/15.11.88 νεότερη. 

6. Τις διατάξεις του άρθρου 1 παρ. 4 εδάφ. ιγ’ του Ν. 1320/83 
«προσλήψεις στο Δημόσιο Τομέα και άλλες διατάξεις», καθώς και τις 
διατάξεις του άρθρου 27 του Ν. 1735/87. 

7. Την ανάγκη για άμεση στελέχωση των περιφερειακών υπηρεσιών 
του Οργανισμού με Τεχνικούς Υπαλλήλους για τη μεταφορά αρμοδιο¬ 


τήτων του ΕΟΤ από το Κέντρο στην Περιφέρεια, αποφασίζουμε: 

Εξαιρούμε από τη διαδικασία του Ν. 1320/83 την πρόσληψη δεκα¬ 
πέντε (15) Τεχνικών Υπαλλήλων στον ΕΟΤ, δεκατέσσερις (14) του 
κλάδου ΠΕ2 και έναν (1) του κλάδου ΤΕ3 Τεχνολογικών Εφαρμογών. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΕΘΝ. ΟΙΚΟΝΟΜΙΑΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΝΙΚΟΛΑΟΣ ΣΚΟΥΛΑΣ 

- ♦ - 

Αριθ. Ν. 496/48 (2) 

Αρμοδιότητες τελωνειακών αρχών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 1 του Ν. 1165/1918 «περί 
Τελωνειακού Κώδικα». 

2. Την απόφαση Τ.607/72/7.3.78 «περί αρμοδιοτήτων των Τελω¬ 
νειακών Αρχών του Κράτους», όπως τροποποιήθηκε και ισχύει σήμερα. 

3. Την 1104/26.9.88 αναφορά του Τελωνείου Νάξου, με την οποία 
ζητά αρμοδιότητα πράξεων αποταμίευσης υγρών καυσίμων, αποφασί¬ 
ζουμε: 

Άρθρο Μόνο 

Στο τέλος της περίπτωσης Δ’ Ειδικές αρμοδιότητες των Τελωνείων 
Β' τάξης του άρθρου 3 της Τ.607/72/7.3.78 υπουργικής απόφασης 
«περί αρμοδιοτήτων των τελωνειακών αρχών του Κράτους», προστίθε¬ 
ται εδάφιο Θ’ που έχει ως εξής: 
θ) Τελωνείου Νάξου: 

Επιτρέπεται η αποταμίευση υγρών καυσίμων και λιπαντικών που 
αποστέλλονται με διαβατήριο και προορίζονται για τις ανάγκες των 
πλοίων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Δεκεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦-- 

Αριθ. 113228/4050 (3) 

Παροχή της εγγύησης του Δημοσίου προς το Ταχυδρ. Ταμιευτήριο για 
τη χορήγηση δανείου ποσού δρχ. 2.000.000.000 προς το ΝΑΤ για 
την κάλυψη άμεσων ταμειακών αναγκών του έτους 1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

• Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 

του Ν. 1266/82. _ 

2. Την πράξη του Διοικητή της Τράπεζας Ελλάδος αριθ. 1355/ 

















8446 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


31.8.88 με την οποία εγκρίνεται η δανειοδότηση του ΝΑΤ μέχρι συνο¬ 
λικού ποσού δρχ. 20.100.000.000 για την κάλυψη άμεσων ταμειακών 
αναγκών του κατά τους μήνες Οκτώβριο έως Δεκέμβριο 1988 από το 
προϊόν της οποίας ποσό δρχ. 8.300.000.000 θα διατεθεί απευθείας για 
την εξόφληση υποχρεώσεων του ΝΑΤ από τοκοχρεωλύσια δανείων 
εσωτερικού. 

3. Τις αποφάσεις του Δ.Σ. του Ταχυδρομικού Ταμιευτηρίου των 
1911/8.12.88 και 1912/12.12.88 συνεδριάσεών του με τις οποίες 
εγκρίνεται η δανειοδότηση του ΝΑΤ με ποσό δρχ. 2.000.000.000 για 
την κάλυψη ταμειακών αναγκών του. 

4. Τις αποφάσεις του Δ.Σ. του ΝΑΤ των 48/9.12.88 και 49/ 

13.12.88 συνεδριάσεών του με τις οποίες εγκρίνεται η σύναψη του 
ανωτέρω δανείου. 

5. Το έγγραφο του Υπουργείου Εμπορικής Ναυτιλίας αριθ. 30044/ 
3488/31.12.87, το οποίο μεταξύ των άλλων εγκρίνει την προαναφε-· 
ρόμενη δανειοδότηση. 

6. Το έγγραφο ταυ ΝΑΤ αριθ. 96524/6646/13.12.88 με το οποίο 
ζητεί την εγγύηση του Ελληνικού Δημοσίου για την ανωτέρω δανειοδό¬ 
τηση. 

7. Την 6474/30.6.88 απόφαση του Πρωθυπουργού και του Υπουρ¬ 
γού Οικονομικών για «μεταβίβαση αρμοδιοτήτων στον Υφυπουργό Οι¬ 
κονομικών Ηλία Παπαηλία», αποφασίζουμε: 

Παρέχουμε την εγγύηση του Ελληνικού Δημοσίου στο Ταχυδρομικό 
Ταμιευτήριο για τη χορήγηση δανείου στο Ναυτικό Απομαχικό Ταμείο 
(ΝΑΤ) ποσού δύο δισεκατομμυρίων (2.000.000.000) δραχμών για 
κάλυψη ταμειακών αναγκών του έτους 1988. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην Πράξη του Διοικητή της Τράπεζας 
της Ελλάδος αριθ. 1355/31.8.88 και στις αποφάσεις του Δ.Σ. του Τα¬ 
χυδρομικού Ταμιευτηρίου των 1911/8.12.88 και 1912/12.12.88 
συνεδριάσεών του. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογαριασμό Νο 555, σύμφωνα με τη διάταξη του Π.Δ. 839/78 
(ΦΕΚ 195/Α'/78) και τις οδηγίες των εγκυκλίων μας αριθ. 98348/ 
2945/8.8.79 και 6465/124/16.1.80. 

Το Ταχυδρομικό Ταμιευτήριο παρακαλείται να μας στείλει αντί¬ 
γραφο της σύμβασης που θα υπογράψει με το ΝΑΤ, πίνακα τοκοχρεω¬ 
λυτικής εξόφλησης του εν λόγω δανείου και να μας ενημερώνει για την 
πορεία της εξυπηρέτησής του. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-♦- 

Αριθ. Α4/5318 (4) 

Αναγνώριση Νοσοκομείων για ειδίκευση γιατρών στη Γενική 
Ιατρική. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και την 
παρ. 2 του άρθρου 3 του Ν. 1278/82. 

2. Τη με αριθ. 13/9.11.88 γνωμοδότηση της 57ης Ολομέλειας/ 

6.10.88 του ΚΕ.Σ.Υ., αποφασίζουμε: 

1. Συμπληρώνοντας προγενέστερες αποφάσεις μας, αναγνωρίζουμε 
τα κάτωθι Νοσοκομεία ως κατάλληλα για άσκηση των γιατρών στη Γε¬ 
νική Ιατρική, ως ακολούθως: 

α. Νοσοκομεία που μπορούν να χορηγούν πλήρη ειδικότητα: 

1. Γενικό Νοσοκομείο Αγρίνιου. 

2. Γενικό Νοσοκομείο Σερρών. 

3. Γενικό Νοσοκομείο Χαλκίδας. 

4. Γενικό Νοσοκομείο Ξάνθης. 


β. Νοσοκομεία που μπορούν να χορηγούν ειδικότητα στα περισσό¬ 
τερα από τα απαιτούμενα αντικείμενα άσκησης (σε παρένθεση τα τμή¬ 
ματα που δεν λειτουργούν σήμερα). 

1. Γενικό Νοσοκομείο Μεσολογγίου (Δερματολογία, Ω.Ρ.Λ.). 

2. Γενικό Νοσοκομείο Σπάρτης (Δερματολογία, Ω.Ρ.Λ.). 

3. Γενικό Νοσοκομείο Ρεθύμνου (Ορθοπεδική, Οφθαλμολογία). 

4. Γενικό Νοσοκομείο Ρόδου (Δερματολογία, Οφθαλμολογία). 

5. Γενικό Νοσοκομείο Κέρκυρας (Οφθαλμολογία). 

6. Γενικό Νοσοκομείο Λαμίας (Δερματολογία, Οφθαλμολογία). 

7. Γενικό Νοσοκομείο "Αργους (Δερματολογία, Οφθαλμολογία 
Ω.Ρ.Λ.). 

Για τα Νοσοκομεία αυτά, η συμπλήρωση της άσκησης των ειδικευο- 
μένων θα γίνεται σε άλλο Νοσοκομείο, κατάλληλο για τούτο, με ευθύνη 
του συντονιστή εκπαίδευσης. 

2. Η αναγνώριση των παραπάνω Νοσοκομείων ως κατάλληλων για 
άσκηση στη Γενική Ιατρική ισχύει αναδρομικά από 1.1.1988. Γιατροί 
οι οποίοι είχαν αρχίσει εκπαίδευση στη Γενική Ιατρική στα παραπάνω 
Νοσοκομεία μετά την 1.1.1988 και ακολούθησαν πρόγραμμα εκπαί¬ 
δευσης σύμφωνα με τις ισχύουσες διατάξεις, καλύπτονται από την ανα¬ 
δρομική εφαρμογή της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 12 Δεκεμβρίου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. Γ2/5041 (5) 

Πρόσθετη διδακτική βοήθεια μαθητών Α' και Β’ Λυκείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρ. 27 του Ν. 1304/82 «Για 
την επιστημονική - παιδαγωγική καθοδήγηση και διοίκηση στη Γενική 
και τη Μέση Τεχνική - Επαγγελματική Εκπ/ση και άλλες διατάξεις», 
αποφασίζουμε: 

1. Η λειτουργία των τμημάτων πρόσθετης διδακτικής βοήθειας 
(Π.Δ.Β) θα αρχίσει για το τρέχον σχολ. έτος στις 9 Ιανουρίου 1989 και 
θα λήξει στις 20 Μαΐου 1989. 

2. Τα μαθήματα στα οποία θα μπορεί να γίνεται η Π.Δ.Β. είναι: 

α. Αρχαία Ελληνικά. 

β. Νέα Ελληνικά. 

γ. Μαθηματικά. 

6. Φυσική. 

ε. Χημεία. 

Εκτός των μαθημάτων αυτών θα μπορούν οι μαθητές της Β' τάξης 
των Τ.Ε.Λ. δοκιμαστικά για το σχολ. έτος 1988 - 89, εφόσον δημιουρ¬ 
γούν τις προϋποθέσεις για τμήμα, αντί των Αρχαίων Ελληνικών, Φυσι- 
κής-Χημείας και των ωρών που αντιστοιχούν σ’ αυτά να διδάσκονται 
βασικά μαθήματα ειδικότητας και εργαστήρια (ε). 

Πιο συγκεκριμένα: 

Τομέας Μηχανολογικός: Κινητήρες μηχανές I, Μηχανουργική Τε¬ 
χνολογία (ε). 

Τομέας Ηλεκτρολογικός: Ηλεκτροτεχνία, Ηλεκτρολογικό εργαστή¬ 
ριο I. 

Τομέας Ηλεκτρονικός: Γενικά Ηλεκτρονικά, ηλεκτρονικό εργαστήριο 

I. 

Τομέας Δομικός: Γενική δομική I, Πρακτικές ασκήσεις δομικών έρ¬ 
γων (ε). 

Τομές Χημικός και Μεταλλουργικός: Γενική Χημεία I, εργαστήριο 
αναλυτικής Χημείας. 

Τομέας Εφαρμοσμένων Τεχνών: Ιστορία της Τέχνης, Ελεύθερο σχέ¬ 
διο (ε). 

Τομέας Κλωστοϋφαντουργίας: Τεχνολογία Κλωστικών ινών, Μηχα¬ 
νολογικό εργαστήριο. 

Τομέας Πληροφορικής: Επεξεργασία δεδομένων, προγραμματισμός 
υπολογιστών (ε). 

Τομέας Οικονομίας και Διοίκησης: Γενικές αρχές λογιστικής, Ελλη¬ 
νική δακτυλογραφία (ε). 

Τομέας Γεωργικός και Κτηνοτροφικός: Φυτική παραγωγή, εργα¬ 
στήριο γενικής Γεωπονίας. 

Τομέας Κοινωνικών Υπηρεσιών: Ανατομία - Φυσιολογία, Εργαστή¬ 
ριο ειδικότητας. 

3. Οι ώρες εβδομαδιαίας διδασκαλίας ορίζονται σε δύο (2) για τα Αρ¬ 
χαία Ελληνικά, δύο (2) για τα Νέα Ελληνικά, δύο (2) για τα Μαθημα¬ 
τικά, μία (1) για τη Φυσική, μία (1) για τη Χημεία, δύο (2) για το μά¬ 
θημα ειδικότητας και δύο (2) για το εργαστήριο. .· '■ ·· ■ ' 

4. Τμήματα Π.Δ.Β. λειτουργούν σε όλα τα Λύκεια. Η εγγραφή των 
μαθητών στα τμήματα αυτά είναι προαιρετική. Για όσους φοιτούν σ’ 
αυτά, ισχύουν οι κανονισμοί λειτουργίας των σχολείων τους. 

5. Οι μαθητές που θα παρακολουθήσουν την Π.Δ.Β. ορίζονται από το 
σύλλογο των διδασκόντων, ανάλογα με την επίδοσή τους στα μαθήματα 
αυτά κατά το πρώτο τρίμηνο. 

6. Τα τμήματα Π.Δ.Β. λειτουργούν πέρα από τις ώρες του κανονικού 
ημερήσιου προγράμματος - πριν ή μετά - και ανάλογα με τις τοπικές 
συνθήκες (αίθουσες, συγκοινωνίες κ.λπ.). Ο χρόνος λειτουργίας καθορί¬ 
ζεται με απόφαση του συλλόγου διδακτικού προσωπικού στο αντίστοιχο 
Λύκειο. 

7. Τα τμήματα της Π.Δ.Β. λειτουργούν με την ευθύνη του Δ/ντή του 
Λυκείου Σ.Ε.Κ. ή του νόμιμου αναπληρωτή του. Σε περίπτωση που οι 
ώρες διδασκαλίας των μαθημάτων για την Π.Δ.Β. επεκτείνονται πέρα 
από το ωράριο λειτουργίας του Λυκείου, θα πρέπει να διατεθεί κάποιος 
καθηγητής με ολική ή μερική απόσπαση ή συμπλήρωση ωραρίου για 
την παρακολούθηση των τμημάτων αυτών ανάλογα με τις ώρες λει¬ 
τουργίας τους. Σε κάθε άλλη περίπτωση η ευθύνη της λειτουργίας τους 
θα ανατίθεται με απόφαση του συλλόγου των διδασκόντων σ’ έναν από 
τους διδάσκοντες στα τμήματα αυτά, 

8. Σε όσους διδάσκουν καταβάλλεται αποζημίωση για κάθε πραγμα¬ 
τοποιούμενη ώρα διδασκαλίας, πέρα από τη συμπλήρωση του υποχρεω¬ 
τικού τους ωραρίου, το ύψος της οποίας έχει καθορισθεί με την αρ. 
99999/2829/17.11,87 κοινή απόφαση των υπουργών Εθνικής Παι¬ 
δείας και Θρησκευμάτών και Οικονομικών. Η αποζημίωση των διδα¬ 
σκόντων καταβάλλεται στο τέλος κάθε μήνα με κατάσταση πληρωμής 
που θεωρείται από το Δ/ντή του Σχολείου. 

9. Για θέματα λειτουργίας της Π.Δ.Β. σας παραπέμπουμε στην Γ2/ 
117/13.11.88 εγκύκλιο του ΥΠΕΠΘ. 

10. Οι Σχολικοί σύμβουλοι αντίστοιχων ειδικοτήτων παρακαλούνται 
να επιμεληθούν του θεσμού και προς το τέλος του 2ου τριμήνου αφού 
επισκεφθούν τα σχολεία να αναφέρουν με ειδική έκθεσή τους προς το 
ΥΠΕΠΘ τις παρατηρήσεις τους και τις πιθανές προτάσεις τους, οι 
οποίες θα ληφθούν υπόψη για τη νέα εγκύκλιο. 

11. Οι δαπάνες φωτισμού, θέρμανσης και καθαριότητας των αιθου¬ 
σών διδασκαλίας καθώς και κάθε λειτουργική δαπάνη καταβάλλεται 
από το ταμείο του Λυκείου. Σε περίπτωση αντικειμενικής αδυναμίας 
λειτουργίας της Π.Δ.Β. σε κτίρια της Β/μιας Εκπ/σης θα μπορεί να λει¬ 
τουργεί σε κτίρια της Α/θμιας Εκπ/σης. 

12. Με ευθύνη του Δ/ντή του Λυκείου να ενημερωθούν ο σύλλογος 
των διδασκόντων και οι μαθητές του σχολείου για το περιεχόμενο της 
απόφασης αυτής. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 13 Δεκεμβρίου 1988 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
-♦- 

Αριθ. Κ1-4438 (6) 

Πρόσληση προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Κορίνθου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Τις διατάξεις του άρθρου 59 παράγ. 2 του Π.Δ. 410/88 (ΦΕΚ 
191/Α/88) «Κώδικας Προσωπικού με σύμβαση εργασίας ιδιωτικού 
δικαίου του Δημοσίου των Ο.Τ.Α, και των λοιπών Ν.Π.Δ.Δ.». 

4. Το γεγονός ότι η ανάγκη δεν μπορεί να καλυφθεί από το υφιστά¬ 
μενο μόνιμο ή με σχέση εργασίας ιδιωτικού δικαίου προσωπικό της 
υπηρεσίας ή με απόσπαση από άλλες υπηρεσίες. 

5. Το αριθ. 129/24.10.88 πρακτικό του Διοικητικού Συμβουλίου 
του Επιμελητηρίου Κορίνθου. 

6. Την αριθ. Β3-139/16.2.87 Κοινή Απόφαση των Πρωθυπουργού 
και Υπουργού Εμπορίου «ανάθεση αρμοδιοτήτων στον Υφυπουργό 


Εμπορίου» (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης, που πρό¬ 
κειται να δημιουργηθεί στη λειτουργία του Επιμελητηρίου Κορίνθου 
λόγω συνταξιοδότησης του εισπράκτορα στις 31.12.88 και καθορί¬ 
ζουμε σε ένα (1) τον αριθμό του εισπράκτορα που μπορεί να προσλάβει 
το παραπάνω Επιμελητήριο, με σχέση εργασίας ιδιωτικού δικαίου ορι¬ 
σμένου χρόνου και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. οικ. Κ1-952 (7) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Δωδ/σου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/1976 «Περί Οργανισμού του Υπουργείου Εμπο¬ 
ρίου», 

3. Το άρθρο 59 παράγρ. 2 του Π.Δ. 410/1988 (ΦΕΚ 191/Α/ 
1988) «Κώδικας Προσωπικού με σύμβαση εργασίας ιδιωτικού δικαίου 
του Δημοσίου των ΟΤΑ και των λοιπών Ν.Π.Δ.Δ.». 

4. Το αριθμ. 32/32/23.9.1988 πρακτικό της Διοικητικής Επιτρο¬ 
πής του Επιμελητηρίου Δωδεκανήσου. 

5. Το γεγονός ότι η ανάγκη δεν μπορεί να καλυφθεί από το υφιστά¬ 
μενο μόνιμο ή με σχέση εργασίας ιδιωτικού δικαίου προσωπικό της 
υπηρεσίας ή με απόσπαση από άλλες υπηρεσίες. 

6. Την αριθμ. Β3-139/16.2.1987 Κοινή Απόφαση των Πρωθυ¬ 
πουργού και Υπουργού Εμπορίου ανάθεση αρμοδιοτήτων στον Υφυ¬ 
πουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που δη- 
μιουργήθηκε στη λειτουργία του Επιμελητηρίου Δωδεκανήσου λόγω 
έλλειψης προσωπικού ύστερα από τη συγχώνευση του ΕΒΕ Καλύμνου - 
Κω με το ΕΒΕ Ρόδου, και στην προσπάθεια που καταβάλλεται ώστε να 
μπορέσει ν’ ανταποκριθεί το Επιμελητήριο στις σύγχρονες απαιτήσεις 
που απορρέουν από την ανάπτυξη του συστήματος πληροφορικής με τη 
μηχανοργάνωση των υπηρεσιών του και καθορίζουμε σ’ ένα (1) τον 
αριθμό, των υπαλλήλων αποφοίτους Λυκείου με άρτια γνώση αγγλικής 
γλώσσας, που μπορεί να προσλάβει το παραπάνω Επιμελητήριο με 
σχέση εργασίας Ιδιωτικού δικαίου ορισμένου χρόνου και για διάστημα 
οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
- 4 -- 

Αριθ. Κ1-Ί ί06 - (8) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Τρικάλων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/1976 «Περί Οργανισμού του Υπουργείου Εμπο¬ 
ρίου». 

3. Τις διατάξεις του άρθρου 59 παράγρ. 2 του Π.Δ. 410/88 (ΦΕΚ 
191/Α/88) «Κώδικας Προσωπικού με σύμβαση εργασίας ιδιωτικού 
δικαίου του Δημοσίου των ΟΤΑ και των λοιπών Ν.Π.Δ.Δ.». 

4. Το γεγονός ότι η ανάγκη δεν μπορεί να καλυφθεί από το υφιστά¬ 
μενο μόνιμο ή με σχέση εργασίας ιδιωτικού δικαίου προσωπικό της 
υπηρεσίας ή με απόσπαση από άλλες υπηρεσίες. 

5. Το αριθ. 15/4.10.88 Πρακτικό της Διοικητικής Επιτροπής του 
Επιμελητηρίου Τρικάλων. 

6. Την αριθ. Β3-139/16.2.1987 Κοινή Απόφαση των Πρωθυπουρ¬ 
γού και Υπουργού Εμπορίου ανάθεση αρμοδιοτήτων στον Υφυπουργό 
Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτο και επείγον της ανάγκης που δη- 

μιουργήθηκε στη λειτουργία του Επιμελητηρίου Τρικάλων από την έλ¬ 
λειψη καθαρίστριας και καθορίζουμε σε ένα (1) τον αριθμό της καθαρί¬ 
στριας που μπορεί να προσλάβει το παραπάνω Επιμελητήριο, με σχέση 
εργασίας ιδιωτικού δικαίου ορισμένου χρόνου και για διάστημα οκτώ 
(8) μηνών. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 8 Δεκεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

♦- 

Αριθ. οικ. Κ1-54 (9) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Βιοτεχνικό Επιμελητήριο Αθηνών. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 397/1988 «Οργανισμός του Υπουργείου Εμπορίου». 

3. Το άρθρο 59 παράγρ, 2 του Π.Δ. 410/1988 (ΦΕΚ 191/ 
1988 τ. Α’) «Κώδικας Προσωπικού με σύμβαση εργασίας ιδιωτικού δι¬ 
καίου του Δημοσίου, των ΟΤΑ και των λοιπών Ν.Π.Δ.Δ.». 

4. Το αριθμ. 29/29/7.9.1988 Πρακτικό της Διοικητικής Επιτρο¬ 
πής του Βιοτεχνικού Επιμελητηρίου Αθηνών. 

5. Την αριθμ. 600/18.10.1988 Πράξη του Υπουργού Προεδρίας 
της Κυβέρνησης. 


6. Την αριθμ. Κ1-3700/4.10.1988 απόφασή μας (ΦΕΚ 752/Β/ 
88) διόρθωση σφάλματος (ΦΕΚ 810/Β/88) «πρόσληψη προσωπικού 
με σχέση εργασίας ιδιωτικού δικαίου ορισμένου χρόνου». 

7. Το γεγονός ότι η ανάγκη δεν μπορεί να καλυφθεί από το υφιστά¬ 
μενο μόνιμο ή με σχέση εργασίας ιδιωτ. δικαίου προσωπικό της υπηρε¬ 
σίας ή με απόσπαση από άλλες υπηρεσίες. 

8. Την αριθμ. Β3-139/16.2.1987 Κοινή απόφαση των Πρωθυ¬ 
πουργού και Υπουργού Εμπορίου ανάθεση αρμοδιοτήτων στον Υφυ¬ 
πουργό Εμπορίου (ΦΕΚ 90/Β/1987), αποφασίζουμε: 

Τροποποιούμε την αριθμ. Κ1-3700/4.10.1988 απόφασή μας και 
διαπιστώνουμε το απρόβλεπτο και επείγον της ανάγκης που δημιουρ- 
γήθηκε στη λειτουργία του Βιοτεχνικού Επιμελητηρίου Αθηνών, λόγω 
αποχώρησης των κλητήρων και για να καλυφθούν άμεσες εργασίες του 
τμήματος μητρώου και καθορίζουμε τον αριθμό των υπαλλήλων που 
μπορεί να προσλάβει το παραπάνω Επιμελητήριο με σχέση εργασίας 
Ιδιωτικού δικαίου ορισμένου χρόνου και γιά διάστημα οκτώ (8) μηνών 
ως κατωτέρω: 

Δύο (2) κλητήρες 

Δύο (2) χειριστές - χρήστες Η/Υ. 

Ένα (1) χειριστή τηλεφωνικού κέντρου. 

Τέσσερις (4) υπαλλήλους γενικών θεμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




